A4-0099/98

Ψήφισμα σχετικά με τις κατευθύνσεις για τη διαδικασία προϋπολογισμού του 1999: Τμήμα Ι - Ευρωπαϊκό Κοινοβούλιο, παράρτημα: Διαμεσολαβητής[semigr ] Τμήμα ΙΙ - Συμβούλιο[semigr ] Τμήμα IV - Δικαστήριο[semigr ] Τμήμα V - Ελεγκτικό Συνέδριο[semigr ] Τμήμα VI - Οικονομική και Κοινωνική Επιτροπή και Επιτροπή Περιφερειών

Το Ευρωπαϊκό Κοινοβούλιο,

- έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 1998 ((ΕΕ L 44 της 16.2.1998)),

- έχοντας υπόψη την ετήσια έκθεση του Ελεγκτικού Συνεδρίου σχετικά με το οικονομικό έτος 1996 ((ΕΕ C 348 της 18.11.97)),

- έχοντας υπόψη την έκθεση της Επιτροπής Προϋπολογισμών (A4-0099/98),

A. λαμβάνοντας υπόψη ότι ο προϋπολογισμός του 1998 αφήνει διαθέσιμο ποσό ύψους 187,58 εκατ. ECU στην κατηγορία 5 «διοικητικές δαπάνες»,

B. υπενθυμίζοντας τα συμπεράσματα σχετικά με τη διοργανική συνεργασία στον τομέα των διοικητικών δαπανών ((EE C 308 της 20.11.1995, σελ. 127.)),

Γ. υπενθυμίζοντας την έκθεση που περιέχεται στο ψήφισμά του της 18ης Δεκεμβρίου 1997 για το σχέδιο γενικού προϋπολογισμού της Ευρωπαϊκής Ένωσης για το οικονομικό έτος 1998, όπως τροποποιήθηκε από το Συμβούλιο (όλα τα τμήματα) και τη διορθωτική επιστολή αριθ. 1/98 στο σχέδιο προϋπολογισμού για το 1998, Τμήμα ΙΙΙ - Επιτροπή ((ΣΠ αυτής της ημερομηνίας, Μέρος ΙΙ, σημείο 1 α).)) όσον αφορά τους όρους χρηματοδότησης ορισμένων δραστηριοτήτων που εμπίπτουν στον τομέα των διοικητικών δαπανών, καθώς και των προθεσμιών υποβολής τους,

Δ. υπενθυμίζοντας ότι έχει συγκροτήσει ομάδα εργασίας, η οποία έχει ως αντικείμενο να εξετάσει τις τεχνικές και δημοσιονομικές διατάξεις σχετικά με τη σύσταση ταμείου για τη συνταξιοδότηση των υπαλλήλων των ευρωπαϊκών οργάνων,

Ε. πεπεισμένο ότι ένας κοινός κώδικας ανάγνωσης, του σχεδίου του προϋπολογισμού όπως αυτός που εφαρμόσθηκε στο πλαίσιο της διαδικασίας προϋπολογισμού του 1998, οδηγεί σε μία και μόνη ανάγνωση του σχεδίου προϋπολογισμού,

1. υπενθυμίζει ότι, με βάση τις μακροοικονομικές προβλέψεις, η κατηγορία 5 «διοικητικές δαπάνες» αναμένεται να αυξηθεί κατά 4%, δηλαδή να ανέλθει σε σύνολο 4.723 εκατ. ECU σε τρέχουσες τιμές[semigr ]

2. παρατηρεί ωστόσο ότι η αύξηση αυτή δεν αποτελεί στόχο προς επίτευξη[semigr ]

3. καλεί κάθε θεσμικό όργανο, με σεβασμό των διατάξεων του δημοσιονομικού κανονισμού, να παρουσιάζει τα έσοδα και τα έξοδα (ονοματολογία και παρατηρήσεις) κατά τρόπο ώστε να εξασφαλίζεται ο έλεγχος από την αρχή του προΰπολογισμού και παράλληλα να εξασφαλίζεται η διαφάνεια και η εναρμονισμένη παρουσίαση των πιστώσεων κατά τρόπο ώστε να καθίσταται δυνατή η συγκρισιμότητα μεταξύ των διαφόρων τμημάτων του προϋπολογισμού ((Βλέπε άρθρο 19, παράγραφος 2 του δημοσιονομικού κανονισμού στο παράρτημα του A4-0245/95, ΡΕ 194.731 και Έγγραφο Εργασίας αριθ. 2 «Η παρουσίαση των διοικητικών προϋπολογισμών», διαδικασία προϋπολογισμού 1999, ΡΕ 225.535))[semigr ]

4. θεωρεί ότι η έννοια της ευρωπαϊκής δημόσιας διοίκησης επιβάλει την μόνιμη βελτίωση και, κάθε φορά που απαιτείται, τη θέσπιση κανόνων και διατάξεων που να εγγυώνται τη χρηστή και αποτελεσματική διαχείριση των διοικήσεων και των δικαιωμάτων και υποχρεώσεων του προσωπικού που υπάγεται στον κανονισμό υπηρεσιακής κατάστασης και ευνοούν παράλληλα της ενισχυμένης διοργανικής συνεργασίας[semigr ]

5. είναι της γνώμης ότι κατά το έτος 1999 δεν πρέπει να δημιουργηθεί καμία νέα θέση, εκτός από όσες είναι απαραίτητες προκειμένου να ικανοποιηθούν τα αιτήματα για προσωπικό των οργάνων για την κάλυψη διαπιστωμένων διαρθρωτικών ελλειμμάτων[semigr ]

6. υπογραμμίζει την ανάγκη δικαιολόγησης κάθε πρότασης αναβάθμισης θέσης, με έκθεση που θα εκπονεί η κάθε αρμόδια για τους διορισμούς αρχή, δεσμευόμενη να ασκήσει, σε ό,τι αφορά τον προγραμματισμό και τη διαχείριση των ανθρώπινων πόρων της, καλώς καθορισμένη και εγκεκριμένη από τις αρμόδιες αρχές πολιτική[semigr ]

7. καλεί τα όργανα να δικαιολογήσουν τον πάγιο συντελεστή μείωσης που εφαρμόζουν στις πιστώσεις του Κεφαλαίου 11 «προσωπικό εν ενεργεία» με βάση ποσοτικά στοιχεία ανά κατηγορία προσωπικού[semigr ]

8. καλεί τα θεσμικά όργανα να του διαβιβάσουν, από κοινού με την κατάθεση προβλέψεων, τις κατάλληλες πληροφορίες όσον αφορά:

α. τα συγκεκριμένα καινοτόμα μέτρα στον τομέα της οργάνωσης και των μεθόδων εργασίας, που επιτρέπουν να διαπιστωθεί μεταξύ άλλων ο βαθμός εισαγωγής νέων τεχνολογιών σε όλη την αλυσίδα παραγωγής, καθώς και η χρήση των πιστώσεων για την παροχή υπηρεσίων από τρίτους[semigr ]

β. τα συγκεκριμένα μέτρα που προωθούν την αναδιάταξη και την κινητικότητα, τόσο μεταξύ διοικητικών μονάδων όσο και τη διοργανική, με ποσοτικά στοιχεία (οικονομικό έτος 1997 και πρώτοι τέσσερις μήνες τους1998)[semigr ]

γ. τις εγκεκριμένες θέσεις απασχόλησης που παραμένουν κενές για λόγους ασθενείας, συντάξεως αρχαιότητας, συντάξεως αναπηρίας, και τη διάρκεια κάλυψης των εν λόγω θέσεων από επικουρικούς υπαλλήλους, υπό μορφή πινάκων που θα παρουσιάζουν την κατάσταση ανά διοικητική μονάδα (οικονομικό έτος 1997 και τέσσερις πρώτοι μήνες του 1998)[semigr ]

δ. την πρόσληψη επιτυχόντων από διοργανικούς διαγωνισμούς, με ποσοτικά στοιχεία (για τα έτη 1996, 1997, 1998)[semigr ]

ε. τον πίνακα των μόνιμων και έκτακτων θέσεων ανά κατηγορία, βαθμό και καθήκοντα και διοικητική ενότητα, οι οποίες θα καταστούν κενές κατά τη διάρκεια του οικονομικού έτους 1999 στο πλαίσιο κανονικών αποχωρήσεων από την υπηρεσία[semigr ]

στ. υπό μορφή λειτουργικού οργανογράμματος ανά διοικητική μονάδα, τους υπαλλήλους στους οποίους έχει χορηγηθεί προσωπικός υπολογιστής[semigr ]

ζ. τις αιτιολογημένες αιτήσεις εξόδων αποστολής ανά τομέα δραστηριότητας, συμπεριλαμβανομένων των εξόδων αποστολής για λόγους επαγγελματικής κατάρτισης, με ποσοτικά στοιχεία[semigr ]

9. υπενθυμίζει τις αποφάσεις που ελήφθησαν στο πλαίσιο της έγκρισης του προϋπολογισμού 1998 σχετικά με το πρόγραμμα ακινήτων του Ευρωπαϊκού Κοινοβουλίου και το δικαίωμά του να ασκήσει την επιλογή αγοράς που προβλέπεται στη σύμβαση, καθώς και όσον αφορά τη στέγαση της Οικονομικής και Κοινωνικής Επιτροπής και της Επιτροπής Περιφερειών, καθώς και σε σχέση με τις αποφάσεις που ελήφθησαν με την ευκαιρία της έγκρισης της μεταφοράς μισθώσεων 51/97 όσον αφορά τα κτήρια του Δικαστηρίου των ((ΣΠ της 19.12.1997, Μέρος Ι, σημείο 5.))[semigr ]

10. καλεί, σε σχέση με το θέμα αυτό, τα ενδιαφερόμενα θεσμικά όργανα να συνοδεύσουν τις δημοσιονομικές προβλέψεις των σχετικών κεφαλαίων του προϋπολογισμού με πληροφορίες που θα ενισχύουν την συνεκτικότητα και θα εξασφαλίζουν εν ευθέτω χρόνω την εξάλειψη των διπλών δαπανών που βαρύνουν τον προϋπολογισμό της Ένωσης[semigr ]

11. εκτιμά ότι η αναγνώριση, από την Συνθήκη του Άμστερνταμ, διοικητικής αυτονομίας στην Επιτροπή Περιφερειών, και ιδίως η κατάργηση του πρωτοκόλλου 16, δεν πρέπει να προκαλέσει διπλασιασμό των δαπανών για τις διοικητικές μονάδες, οι οποίες μπορούν να αποτελέσουν το αντικείμενο ενισχυμένης διοργανικής συνεργασίας, συμβατής με τις διατάξεις του δημοσιονομικού κανονισμού[semigr ]

12. παρατηρεί ότι η πρώτη ανάγνωση του σχεδίου προϋπολογισμού του οικονομικού έτους 1999 θα προσανατολισθεί συναρτήσει των αποτελεσμάτων της εκτέλεσης των πιστώσεων του προϋπολογισμού 1997 και του προϋπολογισμού του τρέχοντος οικονομικού έτους[semigr ]

13. καλεί τα όργανα να γνωστοποιήσουν τα προβλήματα που συναντούν και τις λύσεις που εξετάζουν, συνοδευόμενες από χρονοδιάγραμμα εργασιών ((Βλέπε ιδίως συμπεράσματα του Ευρωπαϊκού Συμβουλίου του Λουξεμβούργου και ανακοίνωση της Επιτροπής COM(97)0560.)), όσον αφορά την εισαγωγή του EURO και τη μετάβαση στο έτος 2000[semigr ]

14. αναθέτει στον Πρόεδρό του να διαβιβάσει το παρόν ψήφισμα σε όλα τα αρμόδια όργανα και σε όλα τα ενδιαφερόμενα γνωμοδοτικά όργανα.